./data/phi0474/phi057/phi0474.phi057.perseus-lat1.xml
M. Tullius Cicero
te de praedio Oviae exerceri moleste fero  de       Bruto nostro perodiosum, sed vita fert  mulieres autem vix satis       humane quae inimico animo ferant, cum in utraque officio pareat  Tullium scribam nihil fuit quod appellares; nam tibi mandassem si       fuisset  nihil enim est apud eum positum nomine voti, sed est quiddam apud       illum meum  id ego in hanc rem statui conferre  itaque et ego       recte tibi dixi ubi esset, et tibi ille recte negavit  sed hoc quoque ipsum       continuo adoriamur  Lucum hominibus non sane probo quod est desertior, sed       habet εὐλογίαν  verum hoc quoque ut       censueris, quippe qui omnia  ego, ut constitui, adero, atque utinam tu quoque       eodem die! sin quid (multa enim), utique postridie  etenim       coheredes †a quis sine te opprimi militia est†  alteris       iam litteris nihil ad me de       Attica  sed id quidem in optima spe pono; illud accuso non te       sed  illam, ne salutem quidem  at tu et illi et Piliae       plurimam, nec me tamen irasci indicaris  epistulam       Caesaris misi, si minus legisses